การ์ตูนสามมิติ Megamind หยุด “Unstoppable” หนังใหม่เรื่องขบวนรถไฟไร้คนคุมไว้ที่อันดับสอง
Denzel Washington กับพระเอกใหม่ Chris Pine รับบทวิศวกรรถไฟใน Unstoppable ผู้ช่วยป้องกันหายนะภัยจากขบวนรถบรรทุกสารเคมี
หนังใหม่ที่ติดอันดับ 5 เป็นชื่อรายการข่าวโทรทัศน์รับอรุณที่มีปัญหาด้านเรตติ้ง และเมื่อโปรดิวเซอร์มือใหม่ดึงอดีตผู้ประกาศชายมือเก่าผู้ไม่ยอมแตะเรื่องไร้สาระ ให้มาทำงานคู่กับผู้ประกาศสาวใหญ่ระดับอดีตนางงาม แต่ไร้น้ำหนักด้านความคิด ผลก็คือการปะทะกันทั้งข้างหน้าและหลังกล้องโทรทัศน์ หนังใหม่อีกเรื่องที่ลงโรงพร้อมๆ กับที่เมืองไทยคือ  เรื่องราวการรุกล้ำของสิ่งมีชีวิตต่างพิภพซึ่งมุ่งทำลายนครลอส แองเจลิส โดยในเรื่อง Skyline นี้ยานจากต่างดาวปล่อยลำแสงดึงดูดผู้คนเหมือนแมงเม่าบินเข้ากองไฟ แต่กลับดูดเงินจากแฟนหนังในอเมริกาได้แค่ 11 ล้านดอลล่าร์ อยู่ที่อันดับสี่ อันดับสามชลอตัวลงมาจากที่สอง เป็นเรื่องของการร่วมเดินทางอย่างจำใจระหว่างชายแปลกหน้าสองคนที่ต่างบุคลิกนิสัย เพื่อไปให้ทันกำหนดวันลืมตาดูโลกของลูกคนแรก แต่ในสัปดาห์ที่สองของการเดินทางนี้ Due Date คลายแรงบีบตัว หย่อนลงจากที่สองมาเป็นที่สาม หนังใหม่อีกเรื่องคือ Unstoppable ซึ่งจับดาราใหญ่ระดับ  มาประชันบทกับพระเอกใหม่ Chris Pine ในบทวิศวกรรถไฟผู้ยอมเสี่ยงชีวิตเข้าหยุดขบวนรถบรรทุกสารเคมีอันตราย ซึ่งวิ่งเตลิดโดยไม่มีคนควบคุม และในสุดสัปดาห์แรกที่ออกวิ่ง  สร้างความระทึกใจให้คนดูพร้อมกวาดรายได้ไปกว่า 23 ล้านดอลล่าร์ มาเป็นที่สอง แต่ภาพยนต์ที่สามารถหยุด Unstoppable ไว้ได้ที่อันดับสอง คือการ์ตูนแอนนิเมชั่นสามมิติเรื่อง  ที่อาศัยเสน่ห์จากเสียงของดาราใหญ่ เช่น Will Ferrell, Brad Pitt และ Tina Fey โดยในสัปดาห์ที่สองนี้ Megamind เพิ่มรายได้อีก 30 ล้านดอลล่าร์ และรวมความมหึมาได้แล้วเกือบ 90 ล้านดอลล่าร์ด้วยกัน